Avengers: Endgame

**Avengers: Endgame** on vuonna 2019 ensi-iltansa saanut yhdysvaltalainen supersankarielokuva, joka perustuu Marvel Comicsin luomaan Kostajat-supersankariryhmään. Se on suora jatko-osa vuoden 2018 elokuvalle **', [[Marvel Cinematic Universe]]n (MCU) [[Luettelo Marvel Cinematic Universen elokuvista|22. elokuva]] sekä [[Marvel Cinematic Universe: Kolmas vaihe|kolmannen vaiheen]] kymmenes elokuva. Elokuvan ohjasivat [[Anthony ja Joe Russo]], ja käsikirjoittivat [[Christopher Markus ja Stephen McFeely]]. Keskeisissä rooleissa ovat [[Robert Downey Jr.]], [[Chris Evans]], [[Mark Ruffalo]], [[Chris Hemsworth]], [[Scarlett Johansson]], [[Jeremy Renner]], [[Don Cheadle]], [[Paul Rudd]], [[Brie Larson]], [[Karen Gillan]], [[Danai Gurira]], [[Benedict Wong]], [[Jon Favreau]], [[Bradley Cooper]], [[Gwyneth Paltrow]] ja [[Josh Brolin]]. Elokuvassa eloonjääneet Kostajat ja heidän liittolaisensa pyrkivät peruuttamaan tuhot, jotka [[Thanos]] aiheutti maailmankaikkeudelle käytettyään [[Ikuisuuskivet|Ikuisuuskivien]] voimaa.

Elokuva julkistettiin lokakuussa 2014 nimellä ''Avengers: Infinity War – Part 2'' ja toukokuussa 2015 Russon veljekset valittiin ohjaajiksi, Markusin ja McFeelyn allekirjoittaessa sopimuksen elokuvan käsikirjoittamisesta. Heinäkuussa 2016 Marvel päätti, että elokuva tulee saamaan uuden nimen ja sitä kutsutaan siihen asti vain ”nimeämättömäksi ''Avengers''-elokuvaksi”. Kuvaukset alkoivat elokuussa 2017 [[Pinewood Studios|Pinewood Atlanta Studiosilla]], [[Fayetten piirikunta (Georgia)|Fayetten piirikunnassa]], [[Georgia (osavaltio)|Georgia]]ssa, kolme viikkoa ''Avengers: Infinity Warin'' kuvausten päättymisen jälkeen ja päättyivät tammikuussa 2018. Lisäkuvauksia tehtiin Atlantan keskustassa ja metropolisella alueella. Elokuvan uusi virallinen nimi paljastettiin joulukuun 2018 alussa. 

''Avengers: Endgame'' sai maailmanensi-iltansa [[Los Angeles]]issa 22. huhtikuuta 2019. Elokuvateattereihin se ilmestyi Suomessa 24. huhtikuuta ja Yhdysvalloissa 26. huhtikuuta 2019. Elokuva sai erittäin myönteisen vastaanoton, ja arvostelijat ylistivät elokuvan ohjausta, näyttelijöitä, viihdearvioita ja tarinan tunteellisuutta, pitäen sitä juuri sopivana huipentumana 22 elokuvan pituiselle tarinalle. Elokuva on tuottanut yli 2,79 miljardia dollaria lipputuloina, rikkoen jo ensimmäisen viikon aikana monia ennätyksiä, ohittaen ''Infinity Warin'' tuoton vain 11 päivässä ja tullen [[Luettelo eniten tuottaneista elokuvista|maailman eniten tuottaneeksi elokuvaksi]], kunnes ''[[Avatar (elokuva)|Avatar]]'' ohitti sen uudella teatterikierroksellaan maaliskuussa 2021. Elokuva sai myös [[Oscar-palkinto|Oscar]]-ehdokkuuden [[Oscar-gaala 2020|vuoden 2020 gaalassa]] [[Parhaiden erikoistehosteiden Oscar-palkinto|parhaista erikoistehosteista]], [[Bafta-palkinto|Bafta-ehdokkuuden]] [[British Academy Film Awards 2020|73. British Academy Awards -gaalassa]] samasta kategoriasta sekä kolme [[Critics’ Choice Awards 2020|Critics’ Choice]] -ehdokkuutta (voittaen niistä kaksi). Elokuvalle tullaan julkaisemaan vuosina 2026 ja 2027 kaksi jatko-osaa, **' ja **'.

== Juoni ==
Kolme viikkoa sen jälkeen, kun [[Thanos]] oli [[Ikuisuuskivet|Ikuisuuskivien]] voimalla tuhonnut puolet maailmankaikkeuden elollisista olennoista, [[Carol Danvers]] pelastaa [[Rautamies|Tony Starkin]] ja [[Nebula (sarjakuvahahmo)|Nebulan]] avaruudesta, ja tuo heidät ja ''Benatar''-aluksen Maahan muiden eloonjääneiden – [[Musta Leski (Natasha Romanoff)|Natasha Romanoffin]], [[Hulk|Bruce Bannerin]], [[Kapteeni Amerikka|Steve Rogersin]], [[Rocket (sarjakuvahahmo)|Rocketin]], [[Thor (sarjakuvahahmo)|Thorin]], [[Pepper Potts]]in ja [[Sotakone (Rautamies)|James Rhodesin]] – luokse. Nebulalta saaduilla tiedoilla, [[Kostajat]] lähtevät ''Benatarilla'' planeetalle 0269-S, jossa Thanos eli maanviljelijänä. Thanos oli kuitenkin tuhonnut Ikuisuuskivet estääkseen ketään enää käyttämästä niitä, mistä raivostuneena Thor tappaa hänet.

Viisi vuotta myöhemmin, Stark ja Potts olivat vetäytyneet viettämään yksinkertaisempaa elämää tyttärensä Morganin kanssa. Danvers oli lähtenyt tutkimaan Thanoksen tekojen vaikutuksia muilla planeetoilla. Thor oli alkoholisoitunut ja eloonjääneet [[asgardilaiset]] olivat perustaneet Uuden Asgardin pieneksi kalastusyhteisöksi [[Tønsberg]]iin, [[Norja]]an. Banner on muuttanut itsensä pysyvästi Hulkiksi, mutta säilyttänyt älykkyytensä. Eräänä päivänä [[Muurahaismies (Scott Lang)|Scott Lang]] pääsee pois [[Mikrokosmos (Marvel)|kvanttimaailmasta]], jossa oleminen tuntui hänestä vain viideltä tunnilta, ja selvittää tiensä Kostajien luokse. Hän ehdottaa Kostajille, että he matkustaisivat [[Henry Pym|Hank Pymiltä]] jääneen kvanttiteknologian avulla ajassa noutaakseen menneisyyden Ikuisuuskivet nykyhetkeen ja palauttaakseen niillä tuhotut elolliset takaisin henkiin. Stark kieltäytyy aluksi, koska hän pelkäsi historian muuttuvan ja menettävänsä tyttärensä. Hän kuitenkin muuttaa mielensä [[Hämähäkkimies|Peter Parkerin]] kuoleman vaivaamana ja Pottsin suostuttelemana. Banner vakuuttaa, ettei menneisyyden muuttaminen muuta tulevaisuutta, mutta se loisi haaroja aikajatkumoon, minkä välttämiseksi Ikuisuuskivet olisi palautettava käytön jälkeen menneisyyteen. Hän ja Rocket suostuttelevat Thorin liittymään takaisin Kostajiin ja Romanoff löytää [[Tokio]]sta [[Haukansilmä (sarjakuvahahmo)|Clint Bartonin]], joka perheensä menetettyään on ryhtynyt omankädenoikeuden edustajaksi nimeltä [[Ronin (Marvel Comics)|Ronin]].

Banner, Rogers, Lang ja Stark matkustavat vuoteen 2012 keskelle New Yorkin taistelua. Banner menee [[Sanctum Sanctorum]]iin ja suostuttelee [[Muinainen (sarjakuvahahmo)|Muinaisen]] luovuttamaan Aikakiven. Rogers huijaa [[YPKVV|S.H.I.E.L.D.:iin]] soluttautuneet [[Hydra (sarjakuvat)|Hydran]] agentit luovuttamaan Mielikiven, mutta Stark ja Lang menettävät vahingossa Tilakiven menneisyyden [[Loki (sarjakuvahahmo)|Lokille]], joka pakenee. Rogers ja Stark matkustavat viimeisillä Pym-hiukkasillaan [[New Jersey]]ssä sijaitsevaan S.H.I.E.L.D.:n tukikohtaan vuoteen 1970, missä he onnistuvat noutamaan holvista Tilakiven sekä Pymin laboratoriosta lisää Pym-hiukkasia päästäkseen takaisin nykyhetkeen. Rocket ja Thor matkustavat vuoden 2013 Asgardiin, missä he poistavat Todellisuuskiven [[Jane Foster]]ista. Thor ottaa mukaansa myös entisen vasaransa [[Mjolnir]]in. Rhodes ja Nebula matkustavat planeetta Moragille vuoteen 2014 noutamaan Voimakiven ennen kuin [[Tähtilordi|Peter Quill]] ehtii saapua. He löytävät kiven, mutta Nebulan kyberneettiset implantit välittävät hänen muistikuvansa menneisyyden Nebulalle, jonka kautta menneisyyden Thanos saa tietää tulevasta voitostaan sekä Kostajien suunnitelmasta. Hän vangitsee tulevaisuuden Nebulan ja lähettää menneisyyden Nebulan seuraamaan Rhodesia tulevaisuuteen. Romanoff ja Barton matkustavat myös vuoteen 2014, mutta planeetta Vormirille, missä Sielukiveä vartioiva [[Punakallo|Johann Schmidt]] kertoo heille, että kiven saamiseksi sen etsijän on uhrattava joku rakastamansa henkilö. Ystävykset yrittävät estää toistensa uhrausyritykset, kunnes Romanoff pudottautuu kuolemaan ja Barton palaa nykyhetkeen Sielukivi mukanaan.

Palattuaan takaisin Stark, Banner ja Rocket rakentavat uuden Ikuisuuden rautahanskan ja Banner onnistuu sillä palauttamaan takaisin kaikki Thanoksen tomuksi muuttamat elolliset olennot. Menneisyyden Nebula kuitenkin päästää kvanttitunnelilla menneisyyden Thanoksen ja tämän armeijan nykyhetkeen, missä he tuhoavat Kostajien tukikohdan. Thanos ottaa uudeksi suunnitelmakseen tuhota vanhan maailmankaikkeuden ja luoda sen tilalle kokonaan uuden. Kostajat jäävät alakynteen, kunnes [[Tohtori Outo|Stephen Strange]] ja muut Mystisen magian mestarit saapuvat ja tuovat lukuisten portaalien kautta mukanaan Kostajien ja [[Galaksin Vartijat (vuoden 2008 ryhmä)|Galaksin Vartijoiden]] henkiinheränneet jäsenet sekä armeijan asgardilaisia, [[wakanda]]laisia ja ravagereitä taistelemaan Thanoksen armeijaa vastaan. Nykyhetken Nebula tappaa menneisyyden Nebulan ja suostuttelee menneisyyden [[Gamora]]n kääntymään Thanosta vastaan. Danvers palaa Maahan ja tuhoaa Thanoksen komentoaluksen ''Sanctuary II'':n sekä Thorin ja Rogersin ohella pidättelee Thanosta, kunnes Stark saa Ikuisuuskivet käsiinsä ja muuttaa niillä Thanoksen ja koko hänen armeijansa tomuksi. Ikuisuuskivien voima haavoittaa Starkia kuolettavasti, mutta tämä ehtii hyvästellä Pottsin, Rhodesin ja Parkerin.

Starkin hautajaisten jälkeen Thor nimittää [[Valkyyria (sarjakuvahahmo)|Valkyyrian]] Uuden Asgardin hallitsijaksi ja liittyy Galaksin Vartijoihin, jotka lähtevät etsimään menneisyyden Gamoraa. Rogers palauttaa kvanttitunnelilla Ikuisuuskivet ja Mjolnirin takaisin omiin aikoihinsa, mutta päättää jäädä menneisyyteen ollakseen taas vanhan tyttöystävänsä [[Peggy Carter]]in kanssa. Nykyhetkessä Banner, [[Haukka (sarjakuvahahmo)|Sam Wilson]] ja [[Bucky Barnes]] tapaavat vanhentuneen Rogersin, joka luovuttaa kilpensä Wilsonille.

== Näyttelijät ==


== Tuotanto ==

Marvel julkisti lokakuussa 2014 ''Age of Ultronille'' kaksiosaisen jatko-osan nimeltä ''Avengers: Infinity War''. Ensimmäisen osan suunniteltiin saavan ensi-iltansa 4. toukokuuta 2018 ja toisen osan 3. toukokuuta 2019. Marvel julkisti huhtikuussa 2015, että [[Anthony ja Joe Russo]] ohjaisivat ''Avengers: Infinity Warin'' molemmat osat ja että molemmat kuvattaisiin samanaikaisesti vuoden 2016 lopusta alkaen. [[Kevin Feige]] puolestaan kertoi, että elokuvat julkaistaan erillisinä, ”koska heillä [on] niin monta jaettua elementtiä, tuntui sopimattomalta... antaa sellaiset [lisänimet elokuville]. En kutsuisi sitä yhdeksi kahteen osaan jaetuksi tarinaksi. Sanoisin, että siitä tulee kaksi erillistä elokuvaa.” Toukokuussa [[Christopher Markus ja Stephen McFeely]] allekirjoittivat sopimuksen molempien elokuvien käsikirjoituksen tekemisestä.

Russot paljastivat toukokuussa 2015 aikovansa antaa elokuville uudet nimet korostaakseen yhä enemmän sitä, ettei kyseessä ollut yksi kahteen osaan jaettu pitkä elokuva, vaikka niiden alkuperäiset nimet olivatkin ''Avengers: Infinity War – Part 1'' ja ''Avengers: Infinity War – Part 2''. Joen mukaan ”Tarkoituksena on, että tulemme antamaan uudet [nimet], mutta emme ole vielä keksineet [mitkä].” Heinäkuun lopussa Marvel poisti toisen osan nimen ja elokuvaa kutsuttiin toistaiseksi vain ”nimeämättömäksi ''Avengers''-elokuvaksi”. Anthony Russo sanoi, että elokuvan uusi nimi pidettäisiin salassa ”jonkin aikaa”. Feige ja Russot puolestaan vihjailivat, että nimi saattaisi paljastaa yksityiskohtia elokuvan sekä ''Infinity Warin'' juonesta.

Kuvaukset alkoivat 10. elokuuta 2017 [[Pinewood Studios|Pinewood Atlanta Studiosilla]] [[Fayetten piirikunta (Georgia)|Fayetten piirikunnassa]] [[Georgia (osavaltio)|Georgiassa]], Trent Opalochin toimiessa kuvaajana. ''Infinity Warin'' tavoin elokuva kuvattiin [[Imax|Imax/Arri]] 2D -kameroilla. Ne olivat ensimmäiset kokonaan Imax-kameroilla kuvatut Hollywood-elokuvat. Kuvauksia tehtiin kuukauden ajan The Gulchin alueella Atlantan keskustassa ja Piedmont Parkissa. Anthony Russo oli alun perin sitä mieltä, että näyttelijöiden suuren lukumäärän johdosta olisi sekä taloudellisesti että logistisesti järkevämpää kuvata molemmat elokuvat samanaikaisesti. Kevin Feigen mukaan elokuvat olikin alun perin tarkoitus kuvata samanaikaisesti, mutta hän päätti myöhemmin kuvata ne peräkkäin. ”Aiomme tehdä ne peräkkäin. Oli liian monimutkaista ylittää niiden rajat tällä tavalla, ja löysimme itsemme—jälleen, tekemässä jotain millä on hintansa. Halusimme keskittyä ohjaamaan yhden elokuvan ja sitten toisen.” Tuotanto päättyi 11. tammikuuta 2018. Lisäkuvaukset alkoivat 7. syyskuuta 2018 ja päättyivät 12. lokakuuta 2018. Joitain lisäkuvauksia tehtiin vielä tammikuussa 2019. Maaliskuussa 2019 Russon veljekset vahvistivat viimeisten ''Endgameen'' tehtyjen leikkausten olevan valmiit.

Ensimmäinen traileri julkaistiin 7. joulukuuta 2018, jolloin elokuvan nimeksi paljastettiin ''Avengers: Endgame''. Ensi-iltapäivämääräksi kerrottiin 26. huhtikuuta 2019. [[Industrial Light & Magic]], [[Weta Digital]], DNEG, Framestore, Cinesite, Digital Domain, Rise, Lola VFX, Cantina Creative, Capital T, Technicolor VFX ja Territory Studio vastasivat ''Endgamen'' visuaalisista erikoistehosteista. [[Jeffrey Ford]] ja Matthew Schmidt toimivat elokuvan leikkaajina.

== Musiikki ==
Kesäkuussa 2016 paljastettiin, että [[Alan Silvestri]], joka sävelsi ''[[The Avengers (vuoden 2012 elokuva)|The Avengersin]]'' musiikin, palaisi säveltäjäksi ''Infinity Wariin'' ja ''Endgameen''. Russot ja Silvestri aloittivat sävellysten työstämisen marraskuussa 2018.

== Markkinointi ==
[[io9]]:n Germain Lussier puhui tavasta, jolla Marvel saattaisi markkinoida elokuvaa, johtuen ''Infinity Warin'' lopusta, jossa monet aiemmin esitellyistä hahmoista kuolevat. Hän epäili esiintyisivätkö hahmot julisteissa tai lelukampanjoissa, tai että osallistuisivatko hahmojen näyttelijät elokuvaa koskeviin lehdistötilaisuuksiin. Lussier tunsi, että Disney ja Marvel voisivat keskittyä Kostajien alkuperäisjäseniin, mutta huomautti, että olisi hyödyllisempää tuoda esille joidenkin kuolleiden hahmojen paluut, mikä ”rakentaisi salaperäisyyttä ja utealiaisuutta siitä ''miten'' he tulisivat takaisin. Kaikkien tähtien tuominen eteen ja keskelle, niin kuin kuuluukin, loisi aivan uudenlaisen kiinnostuksen elokuvaa kohtaan.” Kesäkuussa 2018 Feige kommentoi asiaa sanomalla, että näitä kuolleita hahmoja ei näytettäisi ollenkaan elokuvan markkinoinnissa, vaikka päätös asiasta saattaisi muuttua. Hän näytti myös yksittäisiä kohtauksia elokuvasta [[CineEurope]]-tapahtumassa, mukaan lukien kohtauksen, jossa esiintyivät Tony Stark ja Scott Lang, ja sanoi, että virallinen markkinointikampanja alkaisi vuoden 2018 lopulla, jolloin paljastettaisiin myös elokuvan virallinen nimi. Joulukuun 2018 alussa, ennen ensimmäisen trailerin julkaisua, ''[[The Hollywood Reporter]]in'' Graeme McMillan puhui siihen liittyvästä ”kuumeisesta ennakoinnista”. McMillan tunsi että merkittävä asia ennakoinnissa oli se oli enimmäkseen ”fanien luomaa, ilman merkittävää suuntaa, ilman Marvel tai elokuvantekijöiden vaikutusta” ja että elokuvaa koskevan tiedon määrä ilman minkäänlaista mainostamista oli ”sellaista bränditietoisuutta, mistä useimmat studiot olisivat valmiita tappamaan”. Tämän vuoksi McMillan kehotti Marvelia olemaan julkaisematta ainuttakaan traileria elokuvalle, koska ”innostuksen taso, joka jo nyt kohdistui elokuvaan... todennäköisimmin vain rakentuu lisää mitä lähemmäs” elokuvan ensi-iltaa päästään. Hän lisäsi, että trailerin julkaiseminen veisi pois ”[[Schrödingerin kissa]]a muistuttavan aseman... josta se nyt nauttii” koska sen oli ”melkein taattu tuottavan pettymys faneille, jotka olivat keksineet omia henkilökohtaisia trailereitaan täynnä mitä tahansa sellaisia hetkiä, jotka tärkeitä tuottamaan nautinnollisen hyvän teaserin”. Joulukuussa [[Audi]] vahvisti konseptiautonsa [[Audi e-tron]]in esiintyvän elokuvassa.

Ensimmäinen traileri julkaistiin 7. joulukuuta 2018. ''The Hollywood Reporterin'' Richard Newby totesi, että vaikka traileri ei paljastanut mitään uutta, se ”tarjoaa synkän vilahduksen universumista, jota ei enää tunnista” ja antaa katsojan ”istuutua kunnolla ''Avengers: Infinity Warin'' lopun ja menetykseen liittyvien kysymysten ääreen”. Newby huomautti myös miten traileri ”palaa takaisin MCU:n alkuaikoihin... trailerissa käytetyn visuaalisen kielen tehdessä suuri palvelus korostamalla näiden hahmojen vaatimattomia alkuja” ja sanoi lopuksi, että traileri jättää katsojille ”aivan yhtä monta kysymystä kuin meillä ennenkin oli”. ''Polygonin'' Austen Goslin huomautti, ettei elokuva nimi viittaa pelkästään Stephen Strangen sanoihin Tony Starkille ''Infinity Warissa'', mutta myös Starkin sanoihin elokuvssa **'. Goslin ajatteli, tämä ”[ei] luultavasti ollut sattumaa” ja sanoi ”Tuon *Age of Ultronin* kohtauksen repliikki on yksi elokuvan tärkeimmistä. Asiat näyttävät synkiltä ja sankarit ovat kohtaamassa vihollisen, jota eivät usko voittavansa.” *Endgamen* traileri ”heijastaa tätä täydellisesti” ja ”näyttää meille Kostajien kaksi tärkeintä hahmoa sellaisina kuin he ovat aina olleet: Rautamies, pessimisti, joka taistelee, vaikka tilanne näyttäisi kuinka toivottomalta tahansa, ja Kapteeni Amerikka, optimisti, joka uskoo, ettei mikään ole toivotonta niin kauan kuin maailman sankarit taistelevat yhdessä”. Traileria oli katsottu ensimmäisten 24 tunnin aikana 289 miljoonaa kertaa, tullen eniten historian tuossa ajassa koskaan katsottu elokuvatraileriksi ja rikkoen *Avengers: Infinity Warin* ensimmäinen trailerin ennätyksen (230 miljoonaa katselua). Traileri teki ennätyksen myös sitä koskevien Twitter-keskustelujen määrässä, sillä ensimmäisten 24 tunnin aikana trailerista oli 549 000 mainintaa. 3. tammikuuta 2019 *BoxOffice* paljasti ”Trailer Impact” -palvelunsa kertoneen noin 77–78 prosenttia *Endgamen* trailerin katsoneista ihmisistä olevan kiinnostuneita elokuvan näkemisestä. Kolme viikkoa myöhemmin tehdyn tarkastuksen jälkeen, *Endgame* oli saanut enemmän kiinnostusta kuin mikään muu elokuva ja kaksi ylintä prosenttiosuutta vastaajista oli kiinnostunut elokuvan näkemisestä siitä asti kun palvelu avattiin maaliskuussa 2018.

Elokuvan toinen traileri ja virallinen teatterijuliste julkaistiin 14. maaliskuuta 2019. Julisteessa esiintyi 13 hahmoa, mutta vain näiden näyttelijöistä vain 12 oli lueteltuna julisteen yläosassa, Danai Guriran nimen jäädessä pois. Vaikka Guriran nimi luki Benedict Wongin, Jon Favreaun ja Gwyneth Paltrow’n nimien (joiden hahmot eivät esiinny julisteessa) ohella julisteen pohjaluettelossa, hän pois jättäminen ylhäällä luetelluista nimistä sai faneilta kritiikkiä. *Polygonin* Petrana Radulovic huomautti, että tapa, jolla näyttelijä kreditoidaan julisteeseen ”on monimutkainen prosessi” ja ”Guriraan kohdistunut laiminlyönti oli vähemmän tietoinen päätös kuin agenttien, palkkioiden ja elokuvatähtien vaatimusten käsittelemisten seuraukset.” Myöhemmin samana päivänä Marvel Studios julkaisi julisteen, jossa Guriran nimi luki julisteen yläosassa. Toista traileria oli katsottu ensimmäisten 24 tunnin aikana 268 miljoonaa kertaa, tehden siitä historian toiseksi eniten tuossa ajassa katsotun trailerin, jääden toiseksi vain elokuvan ensimmäiselle trailerille.

## Julkaisu
*Avengers: Endgame* sai ensiesityksensä Los Angeles Convention Centerissä 22. huhtikuuta 2019. Kiinassa, Australiassa sekä joissain Aasian ja Euroopan maissa elokuva sai ensi-iltansa 24. huhtikuuta 2019, Iso-Britannissa 25. huhtikuuta 2019 ja Yhdysvalloissa 26. huhtikuuta 2019. Alkuperäinen suunniteltu ensi-ilta oli ollut 4. toukokuuta 2019.

Kesäkuussa 2019 Feige vahvisti, että *Avengers: Endgamestä* julkaistaisiin Yhdysvaltain teattereissa versio, jossa näytettäisiin lopputekstien jälkeen seitsemän minuutin edestä uutta materiaalia, mukaan lukien kunnianosoitus Stan Leen muistolle, keskeneräiseksi jäänyt kohtaus sekä *[[Spider-Man: Far From Home]]n* ensimmäinen kohtaus. Tämän version esittäminen alkoi 28. kesäkuuta yli 1 040 teatterissa.

## Vastaanotto
### Tuotto
*Avengers: Endgame* on tuottanut Yhdysvalloissa ja Kanadassa 858 miljoonaa dollaria ja muualla päin maailmaa 1,938 miljardia dollaria, eli kokonaisuudessaan 2,796 miljardia dollaria. Se on tällä hetkellä maailman eniten tuottanut elokuva, vuoden 2019 eniten tuottanut elokuva, Marvel Cinematic Universen eniten tuottanut elokuva sekä eniten tuottanut supersankarielokuva.

Elokuvan tuotto ohitti *Infinity Warin* 4. toukokuuta ja oli nopein 2 miljardia dollaria maailmanlaajuisesti tuottanut elokuva, saavuttaen rajan 11 päivässä (ohittaen *[[Avatar (elokuva)|Avatarin]]*, jolla oli kestänyt 47 päivää). Se on viides yli 2 miljardia dollaria tuottanut elokuva (*Avatarin*, *[[Titanic (vuoden 1997 elokuva)|Titanicin]]*, *[[Star Wars: The Force Awakens]]in* ja *Infinity Warin* lisäksi), ja toinen 2,5 miljardin dollarin rajan ylittänyt elokuva, ylittäen rajan 20 päivässä, *Avatarin* itse ylitettyä rajan 72 päivässä.

Elokuva oli Suomen toiseksi katsotuin vuonna 2019: se keräsi elokuvateattereissa 348 633 katsojaa.

### Kriitikoiden vastaanotto
Rotten Tomatoes -kerääjäsivustolta 94 prosenttia arvostelijoista on antanut sille myönteisen arvostelun keskimääräisellä arvosanalla 8,3/10. Keräys perustuu 484 arvosteluun. Elokuvaa on kuvailtu sivustolla seuraavasti: ”Jännittävänä, viihdyttävä ja tunteellisesti vaikuttavana elokuvana, *Avengers: Endgame* tekee kaiken tarvittavan tuodakseentyydyttävän lopun Marvelin Infinity-saagalle.” Metacritic-sivustolla se on saanut painotetun arvosanan 78/100, joka perustuu 57 arvosteluun.

National Public Radion Glen Weldon antoi elokuvalle positiivisen vastaanoton ja piti elokuvaa arvoisena jatko-osa sekä edeltäjälleen että Marvel Studiosin kaikille 21 edelliselle elokuvalle, sanoen ”Russojen päätös pysyä lähellä eloonjääneiden Kostajien kokemuksia todistaa itsensä palkitsevaksi, kun he ilmaisevasti rakensivat elokuvan laajennetuksi voitoksi suurelle Marvel Cinematic Universelle. Onko teillä yhtään suosikkihahmoa yhdestäkään Marvel-elokuvasta vuosikymmenen varrelta, oli se sitten kuinka epämääräinen tahansa? Valmistautukaa saamaan palvelua, fanit.” *[[Rolling Stone]]n* Peter Travers antoi elokuvalle arvosanan 4/5 ja sanoi ”Ei tarvita vitsejä kliseisestä aikamatkustusjuonesta — elokuvan on valmis, halukas ja kykenevä pärjäämään omillaan, *Paluun tulevaisuuteen* tullessa vakavana nauhana.” *[[Variety]]n* Peter Debruge kirjoitti, ”*Infinity Warin* pakosti nähtävän välienselvittelyn jälkeen, Russon veljekset tuovat faneja enemmän vastaan tulevan kolmituntisen seuraajan, palkiten nämä uskollisuudesta Marvel Cinematic Universea kohtaan”. *[[The Hollywood Reporter]]in* Todd McCarthy sanoi, ”Se mikä tulee vahvasti esiin, tässä oudon riittävänä erikoisefektien tehostamassa sarjakuvista sovelletussa elokuvassa, on hahmojen näytteleminen, erityisesti Downeyn, Ruffalon, Evansin, Hemsworthin ja Brolinin roolisuoritukset sekä Paul Ruddin roolisuoritus Muurahaismiehenä”. 

*[[The New York Times]]in* A. O. Scott antoi elokuvalle positiivisen, mutta varovaisen vastaanoton, elokuvan hahmojen sarjakuva-alkuperästä johtuen, sanomalla, ”*Endgame* on kuitenkin monumentti asianmukaisuudelle, sopiva päällyskivi yritykselle, joka on selvittänyt kuinka olla riittävän hyvä riittävälle määrälle ihmisiä riittävässä ajassa. Ei sillä, että se olisi todella ohi, tietenkään: Disney ja Marvel työstävät yhä uusia ryyppyjä aika-raha- jatkumoon. Mutta Russot tuovat lopetuksen tunteen, mahdollisuuden arvostaa sitä mitä on ollut ennen aikajanojen uudelleenasettumista ja pääsemme kaikki takaisin työn pariin.” *[[Los Angeles Times]]in* Justin Chan sanoi *Avengers: Endgamen* saavuttavan ja ansaitsevan klimaattisen tunneaallon, vaikka todellisen katharsiksen kokeminen jää vähäiseksi.

## Tulevaisuus

Toukokuussa 2018 Disneyn toimitusjohtaja Bob Iger kuvaili Marvelin suunnitelmia *Endgamen* jälkeen sanomalla, ”Ilmeisesti yritämme kokeilla jotain mitä kutsun uudeksi jatkumoksi *Avengersin* ulkopuolella, mutta se ei välttämättä tarkoita ettemmekö näkisi lisää Kostajia matkan varrella. Emme ole vain tiedottaneet sellaisesta mitään.” Iger lisäsi, ”Hahmojen ja koko tuotesarjan suosiosta johtuen, en usko, että ihmisten kannattaisi päätellä, ettei uutta *Avengers*-elokuvaa enää tule.” Pian elokuvan ensi-illan jälkeen Anthony Russo sanoi, että hänellä ja Joe Russolla ”ei ollut toistaiseksi suunnitelmia tehdä lisää Marvel-elokuvia” *Endgamen* jälkeen, mutta koska heillä oli hyvät välit Marvel Studiosin kanssa, he eivät vastustaisi palaamista MCU:n pariin. Tammikuussa 2021, Marvel Studiosin johtaja Kevin Feige sanoi myös, että uusi *Avengers*-elokuva tultaisiin tekemään ”jossain vaiheessa”.

Vuoden 2022 San Diego Comic-Con Internationalissa paljastettiin kahden seuraavan *Avengers*-elokuvan nimeltä: *Avengers: The Kang Dynasty* ja **. Molemmat elokuvat tulevat toimimaan MCU:n kuudennen vaiheen päätösosana. Feige kertoi myös, etteivät Russon veljekset tule palaamaan ohjaajiksi. Destin Daniel Cretton, joka on ohjannut myös *[[Shang-Chi and the Legend of the Ten Rings]]in* (2021), paljastettiin *The Kang Dynastyn* ohjaajaksi. Ja *[[Ant-Man and the Wasp: Quantumania]]n* (2023) käsikirjoittaja Jeff Loveness palkattiin käsikirjoittamaan *The Kang Dynasty*. *[[Loki (televisiosarja)|Lokin]]* ensimmäisen tuotantokauden (2021) pääkäsikirjoittaja ja *[[Doctor Strange in the Multiverse of Madness]]in* (2022) käsikirjoittaja Michael Waldron palkattiin käsikirjoittamaan *Secret Wars*. Marraskuussa 2023, Cretton olivat eronnut *The Kang Dynastyn* ohjaajan paikalta, ja Waldron palkattiin Lovenessin tilalle *The Kang Dynastyn* käsikirjoittajaksi.  Jonathan Majorsin, joka näytteli Kang Valloittajaa ja tämän lukuisia variantteja, odotettiin esiintyvän molemmissa elokuvissa, kunnes Disney ja Marvel Studios antoivat hänelle potkut joulukuussa 2023, kun hänet tuomittiin pahoinpitelystä. Samalla raportoitiin, että viides *Avengers*-elokuva saisi uuden lisänimen *The Kang Dynastyn* tilalle.

Vuoden 2024 San Diego Comic-Con Internationalissa paljastetttiin, että Russon veljekset ohjaisivat seuraavat kaksi *Avengers*-elokuvaa. Samalla paljastettiin, että viidennen *Avengers*-elokuvan uusi nimi olisi *Avengers: Doomsday*, ja että Downey näyttelisi molemmissa elokuvissa Victor von Doomia / Tohtori Doomia, joka olisi elokuvien uusi pääroisto Kangin sijasta. Lisäksi McFeely oli palkattu Waldronin tilalle elokuvien uudeksi käsikirjoittajaksi. Useat aiempi MCU-medioiden näyttelijöistä palaavat *Doomsday* rooleihinsa, kuten myös muutamat 20th Century Foxin ''X-Men'' -elokuvasarjassa esiintyneet näyttelijät. *Doomsday* tulee saamaan ensi-iltansa 18. joulukuuta 2026, ja *Secret Wars* 17. joulukuuta 2027.

## Huomioita

## Lähteet

## Aiheesta muualla
*
*Elokuvan traileri YouTubessa